C 100/4
LT
Europos Sąjungos oficialusis leidinys
2023 3 16
1.7.
EESRK įsipareigoja sukurti nuolatinę EESRK grupę, kuri turėtų skaidrius ir tarpsektorinius koordinavimo mechanizmus, kad jaunimo perspektyva būtų įtraukta į EESRK darbą, ir toliau nagrinėti ir apsvarstyti galimus būdus taikyti ES jaunimo testo koncepciją savo darbe, kad būtų parengtas nuoseklus požiūris į jaunimo dalyvavimą EESRK.
1.7.1.
Be to, EESRK ragina sukurti struktūrą, atstovaujančią jaunimo organizacijoms visose ES institucijose ir (arba) įtraukiančią jas į šių institucijų darbą, ir (arba) galbūt suinteresuotųjų subjektų platformą, tokią kaip Europos žiedinės ekonomikos suinteresuotųjų subjektų platforma, kuri priklausytų EESRK kompetencijai.
Be to, kadangi ES jaunimo dialogas yra svarbiausias dalyvaujamasis Europos procesas, kuriame dalyvauja sprendimus priimantys asmenys ir jaunimas, diskutuojantys ir kartu ieškantys sprendimų, būtų galima imtis tolesnių veiksmų šiam dalyvavimo mechanizmui stiprinti, pavyzdžiui, sukurti bendro valdymo struktūrą (13), kuriai taip pat vadovautų EESRK.
1.8.
EESRK ragina jaunimą aktyviau dalyvauti sprendimų priėmimo procesuose – nuo pasiūlymų dėl teisėkūros procedūra priimamų aktų ir iniciatyvų rengimo iki įgyvendinimo, stebėsenos ir tolesnių veiksmų.
Šis požiūris taikomas nuo 2021 m.
ES delegacijoje JTBKKK šalių konferencijos posėdžiuose, kuriuose dalyvaujant delegacijoje yra bent vienas jaunas delegatas.
EESRK primygtinai rekomenduoja kitoms ES delegacijoms laikytis panašaus požiūrio, atsižvelgiant į kartų perspektyvą.
1.9.
Siekiant sustiprinti paties EESRK vaidmenį mažinant atotrūkį tarp politikos formuotojų ir jaunimo organizacijų bei jaunimo tiek nacionaliniu, tiek Europos lygmeniu, visų pirma rekomenduojama sukurti skaidrų, struktūruotą ir prasmingą jaunimo dalyvavimo mechanizmą, pavyzdžiui, jaunimo grupę, kad būtų veiksmingai koordinuojamas teisėkūros darbas.
Antra rekomendacija – bendradarbiauti su jaunimu ir jaunimo organizacijomis ir įtraukti juos į savo darbą.
Be to, turėtų būti vykdomas koordinavimas ir keitimasis gerąja patirtimi jaunimo dalyvavimo srityje visais lygmenimis ir visose valstybėse narėse, taip pat turėtų būti vykdoma tikslingesnė informavimo veikla.
Visų pirma reikėtų stiprinti ryšius su nacionalinėmis jaunimo organizacijomis ir atkreipti EESRK ir narių dėmesį į vietos jaunimo projektus.
1.10.
Be to, atsižvelgiant į dabartines nerimą keliančias geopolitines aplinkybes, labai svarbu užtikrinti jaunimo dalyvavimą tvarumo, saugumo ir taikos kūrimo srityse.
EESRK palankiai vertina neseniai priimtą Jaunimo įtraukimo į ES išorės veiksmus veiksmų planą ir 2023 m. ketina dėl jo priimti nuomonę savo iniciatyva.
Be to, EESRK ragina ES toliau remti Vakarų Balkanus gerinant jaunimo dalyvavimą, atsižvelgiant į teigiamą judumo švietimo ar mokymo srityje ryšį su jaunimo pilietiniu ir politiniu dalyvavimu.
Į tą patį principą turėtų būti atsižvelgta santykiuose su Ukraina ir Sakartvelu.
EESRK primygtinai ragina stiprinti bendradarbiavimą jaunimo politikos srityje su šalimis kandidatėmis.
1.11.
EESRK sieks sistemingai atsižvelgti į jaunimo balsą savo nuomonėse, įskaitant nuomones savo iniciatyva ir tiriamąsias nuomones, priimtas rotacijos tvarka pirmininkaujančių valstybių ar kitų Europos institucijų prašymu.
EESRK, palaikydamas puikius santykius su jomis, dės visas pastangas įtikinti jas, kad šie prašymai turėtų apimti su jaunimu susijusius aspektus.
2.
Ateinančių metų tikslas: kartu kurti geresnę – žalesnę, įtraukesnę ir skaitmeninę – ateitį 2.1.
EESRK pabrėžia, kad svarbu didinti jaunimo žinias ir informuotumą apie Europos institucijas, veikiančius mechanizmus, veiklos sritis, konkrečius kasdienės veiklos pavyzdžius ir jaunimo asmeninio bei profesinio tobulėjimo galimybes.
Europos patirties mainų ir mokymo programų (programa „Erasmus+“, „Discover ES“ ir kt.), taip pat programų, vykdomų kartu su kitomis valstybės ir užsienio švietimo įstaigomis, skaičius turėtų būti padidintas tiek vietos, tiek išorės lygmeniu.
EESRK skatins EESRK narius organizuoti į jaunimą orientuotas vietos lygmens iniciatyvas.
(13)
Europos Tarybos bendro valdymo sistema.